CELEX: 32010D0228
Language: lv
Date: 2010-04-21 00:00:00
Title: 2010/228/: Komisijas Lēmums ( 2010. gada 21. aprīlis ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū Morinda citrifolia augļu koncentrātu un biezeni kā jaunu pārtikas produktu sastāvdaļu (izziņots ar dokumenta numuru C(2010) 2397)

23.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 102/49
            
         KOMISIJAS LĒMUMS
   (2010. gada 21. aprīlis),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū Morinda citrifolia augļu koncentrātu un biezeni kā jaunu pārtikas produktu sastāvdaļu
   (izziņots ar dokumenta numuru C(2010) 2397)
   (Autentisks ir tikai teksts angļu valodā)
   (2010/228/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Tahitian Noni International Inc. 2006. gada 20. aprīlī iesniedza Beļģijas kompetentajām iestādēm pieteikumu par Morinda citrifolia augļu koncentrāta un biezeņa kā jaunas pārtikas produktu sastāvdaļas laišanu tirgū.
            
         
               (2)
            
            
               Beļģijas kompetentā pārtikas produktu novērtēšanas iestāde 2007. gada 28. februārī sniedza sākotnējā novērtējuma ziņojumu. Minētajā ziņojumā tā secināja, ka ir pieļaujami lietot Morinda citrifolia augļu koncentrātu un biezeni kā jaunu pārtikas produktu sastāvdaļu.
            
         
               (3)
            
            
               Komisija 2007. gada 28. martā nosūtīja sākotnējā novērtējuma ziņojumu visām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punktā noteiktajā 60 dienu laikā saskaņā ar minēto noteikumu tika izteikti pamatoti iebildumi pret šā produkta tirdzniecību.
            
         
               (5)
            
            
               Tāpēc 2007. gada 7. novembrī notika apspriešanās ar Eiropas Pārtikas nekaitīguma iestādi (EPNI).
            
         
               (6)
            
            
               EPNI 2009. gada 13. martā“Diētisko produktu, uztura un alerģiju zinātnes ekspertu grupas zinātniskajā atzinumā pēc Komisijas lūguma par Morinda citrifolia (noni) augļu koncentrātu un biezeni kā jaunu pārtikas produkta sastāvdaļu” secināja, ka noni augļu biezenis un koncentrāts ir sabiedrībai nekaitīgs.
            
         
               (7)
            
            
               Pamatojoties uz zinātnisko novērtējumu, ir noteikts, ka augļu biezenis un koncentrāts no Morinda citrifolia (noni) atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   
      Morinda citrifolia (noni) augļu biezeni un koncentrātu, kā norādīts I pielikumā, drīkst laist Savienības tirgū kā jaunu pārtikas produktu sastāvdaļu II pielikumā norādītajos lietošanas veidos.
   2. pants
   Ar šo lēmumu atļautā Morinda citrifolia augļu biezeņa nosaukums uz to saturošā pārtikas produkta etiķetes ir “Morinda citrifolia augļu biezenis” vai “noni augļu biezenis”.
   Ar šo lēmumu atļautā Morinda citrifolia augļu koncentrāta nosaukums uz to saturošā pārtikas produkta etiķetes ir “Morinda citrifolia augļu koncentrāts” vai “noni augļu koncentrāts”.
   3. pants
   Šis lēmums ir adresēts uzņēmumam Tahitian Noni International Inc., 333 West River Park Drive, Provo, Utah 84604, USA.
   
      Briselē, 2010. gada 21. aprīlī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 43, 14.2.1997., 1. lpp.
   
      I PIELIKUMS
      
         
            Morinda citrifolia augļu biezeņa un koncentrāta specifikācija
      
      Apraksts
      
         Morinda citrifolia augļus novāc ar rokām. No biezenī pārstrādātajiem augļiem mehāniski atdala sēklas un mizu. Pēc pasterizācijas biezeni fasē aseptiskos iesaiņojumos un uzglabā aukstumā.
      
         Morinda citrifolia koncentrātu gatavo no M. citrifolia biezeņa, apstrādājot to ar pektinolītiskiem enzīmiem (50–60 °C 1–2 h). Tad biezeni karsē, lai inaktivētu pektināzes, un pēc tam nekavējoties atdzesē. Sulu atdala novades centrifūgā. Pēc tam sulu savāc un pasterizē, pirms koncentrē vakuumiztvaicētājā no 6–8 grādiem pēc Briksa līdz 49–51 grādam pēc Briksa, tādējādi iegūstot galakoncentrātu.
      
                  
                     Morinda citrifolia augļu biezeņa un koncentrāta sastāvs
               
            
                  Mitrums
               
               
                  89–93 %
               
               
                  48–53 %
               
            
                  Olbaltumvielas
               
               
                  < 0,6 g/100 g
               
               
                  3–3,5 g/100 g
               
            
                  Tauki
               
               
                  < 0,2 g/100 g
               
               
                  < 0,04 g/100 g
               
            
                  Pelni
               
               
                  < 1 g/100 g
               
               
                  4,5–5 g/100 g
               
            
                  Kopējie ogļhidrāti
               
               
                  5–10 g/100 g
               
               
                  37–45 g/100 g
               
            
                  Fruktoze
               
               
                  0,5–2 g/100 g
               
               
                  9–11 g/100 g
               
            
                  Glikoze
               
               
                  0,5–2 g/100 g
               
               
                  9–11 g/100 g
               
            
                  Diētiskās šķiedrvielas
               
               
                  1,5–3 g/100 g
               
               
                  1,5–5 g/100 g
               
            
                  5,15-dimetilmorindols (1)
                  
               
               
                  0,19–0,20 μg/mL
               
               
                  0,11–0,77 μg/mL
               
            
                  Lucidīns (1)
                  
               
               
                  Nav nosakāms
               
               
                  Nav nosakāms
               
            
                  Alizarīns (1)
                  
               
               
                  Nav nosakāms
               
               
                  Nav nosakāms
               
            
                  Rubiadīns (1)
                  
               
               
                  Nav nosakāms
               
               
                  Nav nosakāms
               
            
         (1)  Ar HPLC-UV metodi, ko izstrādājis un apstiprinājis pieteikuma iesniedzējs antrahinonu analīzei Morinda citrifolia biezenī un koncentrātā.
      Noteikšanas robežas: 2,5 ng/mL (5,15-dimetilmorindols); 50,0 ng/mL (lucidīns); 6,3 ng/mL (alizarīns) un 62,5 ng/mL (rubiadīns).
   
   
      II PIELIKUMS
      
         Morinda citrifolia augļu biezeņa un koncentrāta lietošanas veidi
      
      
                  Lietošanas grupa
               
               
                  Maksimālais Morinda citrifolia augļu lietojuma līmenis
               
            
                  biezenis
               
               
                  koncentrāts
               
            
                  Konfektes / konditorejas izstrādājumi
               
               
                  45 g/100 g
               
               
                  10 g/100 g
               
            
                  Graudu batoniņi
               
               
                  53 g/100 g
               
               
                  12 g/100 g
               
            
                  Pulverveida uzturvielu dzērienu kokteiļi (sausnas svars)
               
               
                  53 g/100 g
               
               
                  12 g/100 g
               
            
                  Gāzēti dzērieni
               
               
                  11 g/100 g
               
               
                  3 g/100 g
               
            
                  Saldējums un šerbets
               
               
                  31 g/100 g
               
               
                  7 g/100 g
               
            
                  Jogurts
               
               
                  12 g/100 g
               
               
                  3 g/100 g
               
            
                  Cepumi
               
               
                  53 g/100 g
               
               
                  12 g/100 g
               
            
                  Bulciņas, kūkas un smalkmaizītes
               
               
                  53 g/100 g
               
               
                  12 g/100 g
               
            
                  Brokastu pārslas (pilngraudu)
               
               
                  88 g/100 g
               
               
                  20 g/100 g
               
            
                  Ievārījumi un želejas (augļu konservi)
               
               
                  
                      (1) 133 g/100 g
               
               
                  30 g/100 g
               
            
                  Saldi uzziežamie, pildījumi un glazūras
               
               
                  31 g/100 g
               
               
                  7 g/100 g
               
            
                  Pikantas mērces, marinējumi, gaļas mērces un garšvielas
               
               
                  88 g/100 g
               
               
                  20 g/100 g
               
            
                  Uztura bagātinātāji (saskaņā ar Eiropas Parlamenta un Padomes Direktīvu 2002/46/EK (2))
               
               
                  26 g uz ražotāja ieteikto dienas devu
               
               
                  6 g uz ražotāja ieteikto dienas devu
               
            
         (1)  Aprēķināts, balstoties uz daudzumu pirms pārstrādes, kas vajadzīgs 100 g galaprodukta pagatavošanai.
      
         (2)  OV L 183, 12.7.2002., 51. lpp.